આજના યુવાનોનો આવો ક્લિશે ચહેરો પેશ કરતી ‘બેફિકરે’ બે કલાક ઉપર ચાલ્યા કરતી મોટી ટ્રુથ ઑર ડેરની ગેમ જ છે જેના છેલ્લા દૃશ્યનો ડાયલૉગ પણ માત્ર ટ્રેલર જોઈને કળી શકાય એમ છે. ‘બેફિકરે’ આ હદે પ્રિડિક્ટેબલ છે. પોતે અગાઉની રોમૅન્ટિક ફિલ્મો જેવી રોનાધોના ટાઇપ નથી એવું જાતે જ સાબિત કરવા મથે છે અને એ પ્રયત્નમાં એ તદ્દન ફારસ બની જાય છે. પરિણામે બન્ને પાત્રોની એકબીજા માટેની ફીલિંગ આપણને સ્પર્શતી નથી. જેવા તે બન્ને છે એ જોઈને આપણને ગળા સુધીની ખાતરી થઈ જાય કે એ બન્ને છૂટા પડતા હોય તો છો પડતા, સાંજ પડ્યે બીજું કોઈક શોધી જ લેવાના છે. એમ છતાં અલ્ટિમેટલી તો એ ટ્રેડિશનલ જ બની રહે છે.